cyanic-selkie/wikianc huggingface dataset:
Խռովք (ամսագիր)
«Խռովք», Սոֆիայում 1932 թվականին լույս տեսնող հայկական ազգայնական և իմաստասիրական-գիտական ամսագիր ։ «Խռովքի» օրգանական շարունակությունն էր «Ցեղ և Հայրենիք» հանդեսը, ապա՝ «Տարոնի Արծիվ» ամսաթերթը։
Պատմություն
Հանգամանքների բերումով «Խռովք» ամսագիրը ունեցել է միայն մեկ համար։ Առաջին և վերջին համարը լույս է տեսել 1932 նոյեմբերին Սոֆիայում, Հայկ Ասատրյանի խմբագրությամբ, որով ազդարարվեց հայկական սեղային-վերանորոգչական շարժման սկիզբը ։
Մեծ Եղեռնի ողբերգությունը պայմանավորող ենթակայական գործոնների մեջ մատնանշելով նայ այն, որ «մեր կյանքի և գործի մեջ գիտականություն չմտցրեցինք», «Խռովքը» 1930-ականների ամերիկահայ կյանքում տիրող հոգևոր ծուլությամբ պայմանավորված մտավոր մակերեսայնությունը հաղթահարելու համար, նպատակ էր դնում իրականացնել հետևյալ առաջադրությունները.
«Խռովքը» ունեցավ միայն մեկ համար, որում ամփոփված լրջախոհ հոդվածների զգալի մասը մնա շարունակելու։ Հատկապես հիշատակելի է Գարեգին Նժդեհի «Ցեղակրությունն իբրև հաղթանակի զորույթ» հոդվածը, որը ցեղակրոնության վերաբերյալ հայտնի առաջին հրապարակումն է ։
«Խռովքի» օրգանական շարունակությունն էր «Ցեղ և Հայրենիք» հանդեսը, որը, հիմնականում Հայկ Ասատրյանի, ինչպես նաև Ներսես Աստվածատուրյանի ջանքերով, սկսեց լույս տեսնել Սոֆիայում 1936 թվականի մայիսից։ Ուղղության և ոգու տեսակետով համարյա տարբերություն չկա 1932 թվականի «Խռովքի», 1936-ի «Ցեղ և Հայրենիքի» և 1938-ից հրատարակվող «Տարոնի Արծիվի» միջև ։
Ազդեցությունը
Չնայած կարճ ընթացքին, «Խռովքը» էական դերո ունեցավ հայկական ցեղային շարժման համար, որտեղ հստակորեն բնութագրված էր ցեղակրոնությունը, ուրվագծված էր տարոնականությունը և առաջադրված էր վերանորոգչական շարժումը։ «Խռովքի» առաջնորդությունները խթան հանդիսացան ցեղակրոն և տարոնական շարժումների ծավալման և դրանց գաղափարաբանությունների ձևավորման համար ։
Ծանոթագրություններ
Կատեգորիա:Բուլղարիայի հայկական ամսագրեր Կատեգորիա:Հայկական քաղաքական պարբերականներ Կատեգորիա:Ցեղակրոնություն Կատեգորիա:Հայկ Ասատրյան Կատեգորիա:Պարբերականներ այբբենական կարգով
Ծովինար Ճղրյան
Ծովինար Արշավիրի Ճղրյան, հայ նկարիչ։
Ստեղծագործություններ
Գեղանկարչական գործեր՝ Ունի փայտի գեղարվեստական տեխնիկայով արված ուտիլիտար իրեր։
Մատենագրություն
«Թարիխ ալ Սանի» (արաբերեն տարեգիրք), Դամասկոս, 1969-1970 թթ.։
Դեշա Պոլանկո
Դեշա Պոլանկո, ամերիկացի դերասանուհի, ով ճանաչելիություն ձեռք բերեց «Netflix» սերիալում մարմնավորած Դայնարի կերպարի շնորհիվ։
Պոլնկոն ծնվել է Դոմինիկյան Հանրապետությունում, բայց մեծացել է Բրուքլինում և Մայամիում ։ Հեռուստատեսությունում նա դեբյուտել է «Հիշել ամեն ինչ» սերիալում, իսկ 2012 թվականի վերջում «Netflix» սերիալում ստացել է Դայների երկրորդական դերը ։ Պոլանկոն պարբերաբար երկու եթերաշրջաններում նկարահանվելուց հետո նկարահանվեց նաև երրորդում ։
Արտաքին հղումներ
Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:21-րդ դարի ամերիկացի դերասանուհիներ
Մասիս (թերթ, Փասադենա)
Արտագին հղումներ
Կատեգորիա:Պարբերականներ այբբենական կարգով Կատեգորիա:ԱՄՆ-ի հայկական շաբաթաթերթեր Կատեգորիա:Հայկական հասարակական պարբերականներ Կատեգորիա:Հայկական քաղաքական պարբերականներ Կատեգորիա:Սոցիալ-դեմոկրատ Հնչակյան կուսակցություն
Դենիս Շմիգալ
Դենիս Շմիգալ (Денис Анатолійович Шмигаль, ), Ուկրաինայի պետական ծառայող, Իվանո-Ֆրանկովսկի մարզային պետական վարչակազմի նախագահ 2019 թվականի օգոստոսի 1-ից  մինչև 2020 թվականի փետրվարի 5-ը, Ուկրաինայի վարչապետը 2020 թվականի մարտի 4-ից։
Կրթություն
1997 թվականին ավարտել է «Լվովի Պոլիտեխնիկ» պետական համալսարանը, որպես արտադրական ոլորտի մենեջմենթ (մեքենաշինություն) և ճարտարագետ-տնտեսագետ։
2003 թվականից՝ տնտեսագիտության թեկնածու (Ուկրաինայի Գիտությունների ազգային ակադեմիայի տարածաշրջանային հետազոտությունների ինստիտուտ) ։
Քաղաքական գործունեություն
2015 թվականին Լվովի շրջանային խորհրդի պատգամավորության թեկնածու է առաջադրվել «ժողովրդական վերահսկողություն» կուսակցությունից ։
2019 թվականին եղել է Լվովի շրջվարչակազմի նախագահի պաշտոնի թեկնածու ։
Ծանոթագրություններ
Կատեգորիա:Տնտեսագիտության թեկնածուներ Կատեգորիա:Ուկրաինացի գործարարներ Կատեգորիա:Ուկրաինայի վարչապետներ Կատեգորիա:Լվովի պոլիտեխնիկական ազգային համալսարանի շրջանավարտներ Կատեգորիա:Պետության գործող ղեկավարներ Կատեգորիա:Ուկրաինայի քաղաքական գործիչներ
Ռոբոտներ (մուլտֆիլմ)
Դերակատարներ
Ֆիլմի ռուսերեն կրկնօրինակումն իրականացվել է «Central Production International Group» գեղարվեստական խմբի կողմից «Գեմինի Կինոմիրի» պատվերով՝ 2005 թվականին։
Խաղ
Մուլտֆիլմի հետ թողարկվել է համանուն խաղը։
Արտաքին հղումներ
Կատեգորիա:2005 ֆիլմեր Կատեգորիա:Համակարգչային անիմացիոն ֆիլմեր Կատեգորիա:Ամերիկյան մուլտֆիլմեր Կատեգորիա:Ամերիկյան ֆիլմեր Կատեգորիա:20th Century Fox ֆիլմեր Կատեգորիա:Անգլերեն ֆիլմեր Կատեգորիա:Ամերիկյան կինոկատակերգություններ Կատեգորիա:2005 մուլտֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:Գիտաֆանտաստիկ ֆիլմեր Կատեգորիա:IMAX ֆիլմեր Կատեգորիա:Ֆիլմեր, որոնց գործողությունները տեղի են ունենում ապագայում Կատեգորիա:Ամերիկյան ընտանեկան ֆիլմեր Կատեգորիա:2000-ականների կինոկատակերգություններ Կատեգորիա:PlayStation 2 տեսախաղեր Կատեգորիա:Գրքերի էկրանավորումներ
Սուրբ Ծննդյան եկեղեցի (Եկատերինբուրգ)
Սուրբ Ծննդյան եկեղեցի (Քրիստոսի ծննդյան եկեղեցի) (Церковь Рождества Христова), ուղղափառ եկեղեցի Եկատերինբուրգում։ Հոկտեմբերյան հեղափոխությունից հետո Ռուս ուղղափառ եկեղեցու կառուցած առաջին վանքը Եկատերինբուրգում։ Գտնվում է Մեքենաշինարարների փողոցում։
Պատմություն
Տաճարի հիմնարկեքը տեղի է ունեցել 1996 թվականի սեպտեմբերի 30-ին։ Շինարարությունը իրականացվել է արագ տեմպերով, նրա բացումը կատարվեց 1999 թվականի հունվարի 7-ին Սուրբ ծննդյան տոնին։
Ներկայումս Քրիստոսի Ծննդյան ծուխը Եկատերինբուրգի և Վերխոտուրսկի թեմի խոշորագույններից մեկն է։ Նա հոգ է տանում Օրջոնիկիձեի շրջանի հաշմանդամների և տարեցների  գիշերօթիկ տան, հաշմանդամ երեխաների «Պելիկան» վերականգնողական կենտրոնի, «Գնեզդիշկո» մանկատան, Ուրալմաշի հիվանդանոցների, դպրոցների, ուսումնարանների, զինվորական զորամասերի մասին։ Դրանից հետո ծխի կողմից կառուցվեց Սուրբ Երրորդության եկեղեցին Շարտաշի Արևելյան գերեզմանատանը, ի պատիվ  Պետերբուրգյան Սուրբ  Երանելի Քսենիայի, Մոսկովյան Սուրբ Մատրոնայի եկեղեցին,  Սուրբ Սերգեյ Ռոդոնեժսկու և Սուրբ  նահատակ Ելիզավետայի եկեղեցին ։
Արտաքին հղումներ
Կատեգորիա:Տաճարներ այբբենական կարգով Կատեգորիա:Սվերդլովսկի մարզի եկեղեցիներ Կատեգորիա:1996 հիմնադրումներ Ռուսաստանում
Վիլայաթ Էյվազով
Վիլայաթ Սուլեյման օղլու Էյվազով, ադրբեջանցի պետական և քաղաքական գործիչ, Ադրբեջանի ներքին գործերի նախարար (2019 թվականի հունիսի 20-ից ), գեներալ-գնդապետ ։
Կենսագրություն
Վիլայաթ Սուլեյման օղլու Էյվազովը ծնվել է 1968 թվականին Ջուղայի շրջանի Աբրագունուս գյուղում։ 2000 թվականին գերազանցությամբ ավարտել է Ադրբջանի Հանրապետության ՆԳՆ ոստիկանական ակադեմիան։
Արագացված ծառայություն է անցել Ադրբեջանի զինված ուժերում։ 1994 թվականի նոյեմբերից ծառայում է ներքին գործերի մարմիններում։ Իր ծառայությունը սկսել է որպես քրեական հետախուզության ոստիկան հետագայում դարձել է Ադրբեջանի ՆԳՆ Քրեական հետախուզության գլխավոր վարչության պետի տեղակալ։
2001-2005 թվականներին աշխատել է Կազմակերպված հանցավորության դեմ պայքարի վարչությունում որպես պետի տեղակալ, այնուհետև վարչության պետ։
Ադրբեջանի Նախագահի №753 կարգադրությամբ 2005 թվականի ապրիլի 14-ին նշանակվել է Ադրբեջանի Ներքին գործերի նախարարի տեղակալ։
2019 թվականի հունիսի 20-ին Ադրբեջանի նախագահի հրամանագրով նա ազատվել է զբաղեցրած պաշտոնից, սակայն մեկ այլ հրամանագրով նշանակվել է Ադրբեջանի Ներքին գործերի նախարար ։
Նվաճումներ
Պարգևատրվել է հանցավորության դեմ պայքար ծավալելու, սահմանադրության պահպանման և պետական համակարգի անվտանգության ապահովման համար տարբեր շքանշաններով։
2004 թվականին Ադրբեջանի նախագահի հրամանագրով նրան շնորհվել է ոստիկանության գեներալ-մայորի, 2006 թվականին գեներալ-լեյտենանտի, իսկ 2019 թվականի հունիսի 21-ին գեներալ-գնդապետի կոչումներ։
Անձնական կյանք
Ամուսնացած է ունի երեք երեխա։ Ունի եղբայր, իսկ քույրը մահացել է 2019 թվականի հոկտեմբերին։
Ծանոթագրություններ
Կատեգորիա:Անձինք այբբենական կարգով Կատեգորիա:Ադրբեջանի պետական գործիչներ Կատեգորիա:Ադրբեջանի քաղաքական գործիչներ Կատեգորիա:Ադրբեջանի նախարարներ
Սպանություն Ատոչա փողոցում
Սպանություն Ատոչա փողոցում (Matanza de Atocha de 1977), ծայրահեղ աջ ուժերի ահաբեկչական գործողություն Մադրիդում 1977 թվականի հունվարի 24-ի գիշերը։ Գործողության հետևանքով սպանվել է 5 մարդ, ովքեր Աշխատավորների հանձնաժողովի արհմիության ձախ հայացքներով իրավաբաններ էին, ծանր վիրավորվել է 4 մարդ։ Նպատակը եղել է լիկվիդացնել արհմիության կոնկրետ կոմունիստ գործչի (մնացել է կենդանի), սակայն ընդհանուր առմամբ եղել է նեոֆաշիստական դիմադրության ակցիա` ուղղված ժողովրդավարական գործընթացին։ Նպաստել է ձախ ուժերի ակտիվացմանը և քաղաքական բարեփոխումների արագացմանը։
Քաղաքական ենթատեքստ
1976 թվականի երկրորդ կեսը Իսպանիայում անցել է ժողովրդավարական բարեփոխումների և ֆրանկոյական քաղաքական համակարգի աստիճանական ապամոնտաժման ֆոնին։ Կարևոր հանգույց պետք է հանդիսանար Իսպանիայի կոմունիստական կուսակցության (ԻԿԿ) լեգալացումը։ Պաշտոնական առումով իսպանական կոմունիստական կուսակցությունն արգելված էր, սակայն իրականում այն գործում էր։ 1976 թվականի սկզբին արտագաղթից վերադառնում է ԻԿԿ-ի գլխավոր քարտուղար Սանտյագո Կարիլիոն։ Կուսակցության սոցիալական ներգրավվածության կարևոր գործոն է հանդիսանում Աշխատավորների հանձնաժողովի արհմիությունը։
Ծայրահեղ աջ ուժերը ամեն կերպ փորձում էին խոչընդոտել քաղաքական կյանքի լիբերալացումը։ Բացի քաղաքական միջոցներից` կիրառվում էին նաև ուժային միջոցներ։ Ուժերի լուրջ փորձարկում է տեղի ունենում 1976 թվականի մայիսի 9-ին Մոնտեխուրա լեռան ընդհարումների ժամանակ։ Իսպանական ծայրահեղ աջ ուժերը օգտվում էին նեոֆաշիստական «սև ինտերնացիոնալի», և ամենից առաջ իտալական, ֆրանսիական ու արգենտինական աջ ռադիկալ խմբավորումների աջակցությունից ։ Այսպես, հունվարին արգենտինական հակակոմունիստական ուժերը սպանեցին Մադրիդում ձախ ցույցի մասնակցին։
Դատաստան
Մադրիդի Ատոչա 55 (Atocha, 55) հասցեում գտնվում էր Աշխատավորների հանձնաժողովի իրավաբանական կենտրոնի գրասենյակը։ 1977 թվականի հունվարի 23-ին այստեղ մնացել էին մի քանի իրավաբաններ, որոնք կոմունիստական ձախ լիբերալ հայացքների տեր մարդիկ էին։ Ահաբեկիչների նպատակն էր ոչ թե նրանց, այլ արհմիության տրանսպորտային բաժնի ղեկավար, ԻԿԿ-ի ակտիվիստ Խոակին Նավարոյի վերացումը, ով վերջերս գործադուլ էր կազմակերպել։ Սակայն նա գրասենյակում չէր։
Համոզվելով, որ Նավարոն տեղում չէ, երկու ահաբեկիչներ կրակ են բացում ներկաների վրա (կիրառվել է Ingram MAC-10 հրազեն) ։ Մահանում են իրավաբաններ Էնրիկե Վալդևիրա Իբանիեսը, Լուիս Խավիեր Բենավիդեսը, Ֆրանցիսկո Խավիեր Պերես դել Արկոն, իրավաբանական ֆակուլտետի ուսանող Սերաֆին Խոլգադո դե Անտոնիոն, կենտրոնի վարիչ Անխել Ռոդրիգես Լեալը։ Ծանր վնասվածքներ են ստանում Միգել Սարաբիա Խիլը, Ալեխանդրո Ռուիս-Ուերտա Կարբոնելը, Լուիս Ռամոս Պարդոն և Դոլորես Գոնսալես Ռուիսը, ով սպանված Պերես դել Ալկոյի կինն էր։
Մարդասպաններ, պատվիրատու, մեղսակիցներ
Սպանությունն իրականացնողները վստահ էին իրենց ղեկավարի քաղաքական ազդեցության վրա և նույնիսկ չէին լքել Մադրիդը։ Սակայն նրանք հաշվի չէին առել, որ կառավարության համար սկզբունքայորեն կարևոր էին սպանության բացահայտումն ու պատժումը։ Մի քանի օրվա ընթացքում ոստիկանությունը ձերբակալում են ծայրահեղ աջ մարտիկ Խոսե Ֆերնանդես Սերային, Կառլոս Գարսիա Խուլիային և Ֆերնանդո Լերդո դե Տեխադուին. նրանցից երկուսը ուղղակի կրակողներն էին, իսկ երրորդն իրականացնում էր օպերատիվ հսկողություն։
Սպանությունների կազմակերպման մեղադրանքով ձերբակալվում է Ֆրանցիսկո Ալբադալեխո Կորեդարան, ով ֆրանկոյական տրանսպորտային արհմիության քարտուղարն էր։ Նրա «ուղղահայաց սինդիկատը» մայրաքաղաքում «տրանսպորտային մաֆիայի» (Mafia del transporte) հեղինակություն ուներ և նոր պայմաններում ստիպված էր լինելու մրցակցել Աշատավորների հանձնաժողովի ազդեցության հետ. սա էլ հենց սպանության դրդապատճառն էր։ Սակայն արհմիության կոնկրետ անդամի` Նավարոյի ոչնչացման փոխարեն կատարվում է գաղափարապես մոտիվացված կոտորած, որի զոհերը դառնում են մարդիկ, որոնք այդ պահին պատահաբար էին հայտնվել այդ նույն տեղում։
Ձերբակալվել են նաև Երկնագույն դիվիզիայի անդամներ Լեոկադիո Խիմենես Կարավական և Սիմոն Ֆերնանդես Պալասիոսը մարդասպաններին զենքով ապահովելու մեղադրանքով։ Մեղսակցության հիմքով մեղադրվել է Գլորիա Խերգուեդես Խերանդոն` Ֆերնանդես Սերայի ընկերուհին։
Ծայրահեղ աջ քաղաքական գործիչների դիրքորոշում
Բոլոր ձերբակալվածներն ուղղակի կապ ունեին ծայրահեղ աջ ֆրանկոյական կազմակերպություններին` Նոր ուժին և Իսպանական ֆալանգին։ Որպես ականատեսներ գործում ներգրավվել են ֆրանկոյական Բունկերի ականավոր գործիչներ, նրանց գաղափարախոս Բլաս Պինյարը, «ուղղահայաց սինդիկատի» ղեկավար Խուան Գարսիա Կարեսը, ֆրանկոյական նախկին նախարար և Իսպանական ֆալանգի գլխավոր քարտուղար Ռայմունդո Ֆերնանդես Կուեստան ։ Նրանք ժխտել են իրենց անձնական կապը մեղադրյալների հետ, սակայն արտահայտել են իրենց գաղափարական-քաղաքական համակրանքը։
Դատարանում հարցաքննվել է նաև աջ արմատական «Քրիստոս արքայի պարտիզաններ» (Guerrilleros de Cristo Rey) կազմակերպության առաջնորդ Մարիանո Սանչես Կովիսան ։ Նա պնդել է, որ կազմակերպված հարձակման մասին տեղեկացված են եղել ազգային անվտանգության մարմինները (այս հայտարարությունը փաստերով չի ապացուցվել)։ Նրա ելույթն ուղեկցվել է հասարակությունից ծայրահեղ աջերի լոզունգների բացականչություններով։ Դատավորը ստիպված է եղել զգուշացնել Սանչես Կովիսին վիրավորական արտահայտությունների անթույլատրելիության մասին։
Դատապարտում
Լերդո դե Տեխադան, ով ազդեցիկ ընտանիքից էր և քարտուղար Պինյարի զարմիկը, կարողանում է գրավի դիմաց ազատ արձակվել` անմիջապես Չիլի (այլ տեղեկություններով` Բրազիլիա) փախչելով ։ Մնացած դատապարտյալները 1980 թվականին ճանաչվել են մեղավոր` ընդհանուր առմամբ ստանալով 464 տարվա ազատազրկում։
Ալբադալեխո Կորեդերան և Խիմենես Կարավական բանտում մահացել են 1985 թվականին։
Գարսիա Խուլիան պայմանականորեն վաղաժամկետ ազատ է արձակվել 1991 թվականին և անցել Լատինական Ամերիկա։ Բոլիվիայում նա զբաղվել է թմրանյութերի բիզնեսով ֆինանսավորելու համար տեղի ծայրահեղ աջ ուժերին և 1996 թվականին ձերբակալվել է բոլիվիական ոստիկանության կողմից ։
1990 թվականին Իտալիայում տեսակետ է հնչել Ատոչայի սպանություններում իտալական նեոֆաշիստների մասնակցության մասին, որոնք գործել են «Գլադիո» գործողության շրջանակներում ։ Սակայն այս տեսակետը իսպանական արդարադատությունը չի քննել։
Հիշատակ
2002 թվականի հունվարի 11-ին Իսպանիայի կառավարությունը Ատոչա փողոցի ահաբեկչության զոհերին հետմահու պարգևատրել է սուրբ Ռայմոնդո դե Պենաֆորտի օրդենի խաչով, որը իսպանական արդարադատության բարձրագույն պարգևն է (պարադոքսային է, բայց այս նույն պարգևին է արժանացել նաև Բլաս Պինյարը)։
Լուիս Ռամոս Պարդոն մահացել է 2005 թվականի նոյեմբերին, իսկ Միգել Սարաբիա Խիլը` 2007 թվականի հունվարին։
Ատոչա փողոցի արյունալի իրադարձությունների տարելիցները նշվում են իսպանական հասարակության կողմից։ Ատոչայի զոհերի պատվին անվանակոչվել են Մադրիդի մի շարք փողոցներ ու հրապարակներ։
Արյունալի իրադարձության հետևանքներ
Մարդասպանները տեղում չէին հայտնաբերել Խոակին Նավարոյին, այդ պատճառով կատարված ամբողջ արյունահեղությունն անիմաստ էր նույնիսկ սպանությունը նախաձեռնողների տեսանկյունից։ Այս կապակցությամբ ասոցիացիաներ են առաջանում ռուսական ծանր 1990-ական թվականների ամենաթողության հետ։ Դրանով հանդեձ, պետք է նշել, որ նույն գիշեր զինված հարձակում է կատարվել Աշխատավորների համընդհանուր միության գրասենյակի վրա, որը դատարկ է եղել։
Սպանության պատվիրատուն` Ալբադալեխո Կորեդերան, մահացել է բանտում։ Նրա ներկայացրած արհմիությունները շուտով լուծարվել են։
Ատոչա փողոցի զոհերի հուղարկավորությունը վերածվել է ձախ ուժերի 100.000-ոց ցույցի։ Այս իրադարձությունը դարձել է ժողովրդավարության նշաձող` նպաստելով հասարակական տրամադրությունների ձախ տեղաշարժին։
Իսպանիայի կոմունիստական կուսակցությունը լեգալացվել է դեպքից երեք ամիս անց` 1977 թվականի ապրիլին, ավելի շուտ, քան նախատեսել էր կառավարությունը։
Ծանոթագրություններ
Կատեգորիա:Ահաբեկչական գործողություններ Իսպանիայում Կատեգորիա:Ահաբեկչական գործողություններ
DaBaby
Ջոնաթան Լինդեյլ Քիրք (Jonathan Lyndale Kirk; ), առավել հայտնի է որպես DaBaby (նախկինում հայտնի էր որպես Baby Jesus), ամերիկացի ռեփեր և երգերի հեղինակ Հյուսիսային Կարոլինա նահանգի Շառլոթ քաղաքից ։
Նրա «Baby on Baby» (2019) դեբյուտային ստուդիական ալբոմը զբաղեցրել է Billboard 200 չարթի 7-րդ հորիզոնականը, իսկ երկրորդ ստուդիական ալբոմը՝ «Kirk»-ը (2019)՝ առաջին հորիզոնականին ։ Ալբոմների կազմում թողարկվել են այնպիսի հիթ սինգլներ, ինչպիսիք են «Suge» «Intro» և «Bop» երգերը ։ Բացի իր սեփական աշխատանքներից, նա նաև մասնակցել է Post Malone-ի, Կամիլա Կաբելոյի և Megan Thee Stallion-ի երգերին։ 2020 թվականի ապրիլի 17-ին նա թողարկել է իր երրորդ ստուդիական ալբոմը՝ «Blame It on Baby»-ն։
Կարիերա
DaBaby-ն սկսել է լրջորեն երաժշտության զբաղվել 2014 և 2015 թվականների միջև ։ 2015 թվականին նա սկսել է իր երաժշտական կարիերան, թողարկելով դեբյուտային միքսթեյփը՝ «Nonfiction»-ը։ Դրան շուտով հաջորդել են «God's Work», «Baby Talk» միքսթեյփերի շարքերը և «Back on My Baby Jesus Sh*t»-ը։ Ի սկզբանե նա հանդես էր գալիս Baby Jesus կեղծանվան ներքո ։
2019 թվականի հունվարին, երբ Քիրքը պայմանագիր է կնքել Interscope-ի հետ, նա սկսել է զբաղվել իր սեփական լեյբլով, որն անվանվել է Billion Dollar Baby Enteratinment ։ 2019 թվականի մարտի 1-ին Քիրքի դեբյուտային ստուդիական ալբոմը՝ «Baby on Baby»-ն, թողարկվել է Interscope Records-ում։ Նա նաև պայմանագիր է կնքել South Coast Music Group-ի հետ և ընդհանուր պայմանագիր ունի երկու լեյբլների հետ։ 13 երգից բաղկացած ծրագիրը ներառել է այնպիսի արտիստների մասնակցությունները, ինչպիսիք են Offset-ը, Rich Homie Quan-ը, Rich the Kid-ը և Stunna 4 Vegas-ը։ «Baby on Baby»-ն դեբյուտել է Billboard 200 ալբոմային չարթի 25-րդ հորիզոնականին։ Քիրքի «Suge» երգը դեբյուտել է Billboard Hot 100-ի 87-րդ հորիզոնականին և հետագայում ընդգրկվել է չարթի լավագույն տասնյակում ։
DaBaby-ն մասնակցել է 2019 թվականի տարբեր հիթերի, ներառյալ Megan Thee Stallion-ի «Cash Shit» և Quality Control-ի «Baby» երգերը, որոնք ընդգրկվել են Billboard Hot 100 չարթի թոփ-40-ում։ 2019 թվականի հուլիսի 5-ին DaBaby-ն մասնակցել է Dreamville Records-ի «Revenge of the Dreamers» հավաքածու ալբոմի բացող թրեքին՝ «Under the Sun»-ին։ Նա բարձր գնահատականներ է ստացել իր մասնակցության համար, և տարբեր հրատարակություններն անվանել են նրա մասը 2019 թվականի լավագույն աշխատանքներից մեկը , ներառյալ Complex ամսագիրը, որն անվանել է այն «նոր ռեփ սուպերաստղի բեկումնային պահ»։
2019 թվականի օգոստոսին նա հայտարարել է իր երկրորդ ստուդիական ալբոմի մասին, որի անվանումը լինելու է «Kirk» ։ Այն թողարկվել է սեպտեմբերի 27-ին և գլխավորել ամերիկյան Billboard 200 չարթը ։ Իր սոլո սինգլը՝ «Intro»-ն, շատ հաջող էր, զբաղեցնելով ամերիկյան Billboard Hot 100 չարթի 13-րդ հորիզոնականը։ Դրանից հետո DaBaby-ն նշանավոր մասնակցություն է ունեցել Post Malone-ի «Enemies» երգին, որը զբաղեցրել է Billboard Hot 100 չարթի 16-րդ հորիզոնականը, և YG-ի «Stop Snitchin», Լիզզոյի «Truth Hurts» և Լիլ Նաս Էքսի «Panini» երգերին, որոնք համապատասխանաբար թողարկվել են 2019 թվականի մայիսի 24-ին, օգոստոսի 23-ին և սեպտեմբերի 13-ին ։
DaBaby-ն ավարտել է 2019 թվականը, այդ տարվա ընթացքում ունենալով ամենաշատ 22 երգերը Billboard Hot 100 չարթում ։
Գրեմմի 62-րդ մրցանակաբաշխության ժամանակ, որը տեղի է ունեցել 2020 թվականին, DaBaby-ն երկու մրցանակ է ստացել «Suge» երգի համար, «Լավագույն ռեփ ելույթ» և «Լավագույն ռեփ երգ» անվանակարգերում ։ 2020 թվականի ապրիլի 13-ին նա հայտարարել է իր թվիթթերյան կայքէջում իր «Blame It on Baby» երրորդ ստուդիական ալբոմի մասին, որը թողարկվել է 2020 թվականի ապրիլի 17-ին ։
Ծանոթագրություններ
Կատեգորիա:Ամերիկացի ռեփերներ Կատեգորիա:Ռեփերներ Կատեգորիա:21-րդ դարի երգիչներ և երգչուհիներ Կատեգորիա:Ամերիկացի հիփ հոփ երգիչներ Կատեգորիա:Ամերիկացի հիփ հոփ երաժիշտներ Կատեգորիա:«Գրեմմի» մրցանակի դափնեկիրներ Կատեգորիա:21-րդ դարի ամերիկացի ռեփերներ Կատեգորիա:Interscope Records-ի արտիստներ
Հայաստանի կենդանական աշխարհ
Ողնաշարավոր կենդանիները ներկայացված են ձկների, երկկենցաղների, սողունների, թռչունների և կաթնասունների դասերով, որոնցից առավել հարուստը (349 տեսակ) թռչունների դասն է։
Հայաստանի տարածքը տեղադիրքով Միջերկրածովյան կենսաշխարհագրական տարածաշրջանի Իրանական, Փոքրասիական ու Պոնտոս-կովկասյան մարզերի խաչմերուկ է, որով և պայմանավորված է այդ մարզերի ազդեցությունը Հայաստանի կենդանական աշխարհի տեսակների վրա։
Իրանական մարզին բնորոշ ներկայացուցիչներից են. սողուններից՝ պարսկական կլորագլուխ մողեսը, ոսկեգույն տրախիլեպիսը, թռչուններից՝ շիկապոչ քարաթռչնակը, իրանական ճոճահավը, կաթնասուններից՝ Դալի ավազամուկը, մուֆլոնը և այլ տեսակներ։ Փոքրասիական մարզի ներկայացուցիչներից են. երկկենցաղներից՝ փոքրասիական տրիտոնն ու գորտը, սողուններից՝ փոքրասիական մողեսը, Շմիդտի սահնօձը և այլ տեսակներ։ Պոնտոս-կովկասյան մարզի ներկայացուցիչներից են Դարևսկու իժը, ժայռային մողեսների մեծ մասը, սպիտակախածի կեռնեխն ու կովկասյան մարեհավը։ Հայաստանի կենդանական աշխարհում գերիշխում են հիմնականում Առաջավորասիական և Միջերկրածովյան տեսակները։ Կան նաև մի շարք լայն տարածված Եվրասիբիրական ծագման տեսակներ։
Կենդանական աշխարհի ընդհանուր բնութագիր
ՀՀ ֆաունան ընդհանուր առմամբ ներկայացված է անողանաշարավոր կենդանիների ավելի քան 17000 և ողնաշարավոր կենդանիների 523 տեսակներով։ Անողնաշարավորները	Հայաստանում ներկայացված են արմատոտանիների, ինֆուզորիաների, կնիդոսպորիդաների, խեցգետնակերպների, փորոտանիների, երկփեղկանիների, սարդանմանների ու միջատների դասերով, ընդ որում միջատները կազմում են այս խմբի մոտ 90%-ը։
Ողնաշարավոր կենդանիները ներկայացված են ձկների, երկկենցաղների, սողունների, թռչունների և կաթնասունների դասերով, որոնցից առավել հարուստը (349 տեսակ) թռչունների դասն է։
Կաթնասուններ
Հայաստանում հանդիպում է կաթնասունների 8 կարգ, 83 տեսակ։ Ապրում են էկոլոգիական ամենատարբեր պայմաններում՝ ցամաքում, ծառերի վրա (սկյուռներ), օդում (չղջիկներ), ստորգետնյա կյանք են վարում (խլուրդներ, կուրամկներ) և այլն։ Կաթնասունների մի մասը մորթատու է, շատերը՝ որսարդյունագործության և մարզ, որսորդության օբյեկտ։ Մարդու ակտիվ գործունեության, բնական պայմանների փոփոխության հետևանքով կաթնասունների տեսակները խիստ նվազել են։ Որոշ տեսակներ պահպանվում են ՀՀ պետական արգելավայրերում։ 18 տեսակ գրանցված է ՀՀ Կարմիր գրքում։
Սողուններ
Հայաստանում տարածված է սողունների 53 տեսակ։ Հայտնի են կուսածին տեսակներ (օրինակ՝ Հայաստանում տարածված ժայռային մողեսների 4 տեսակները), ձվադրող, ձվակենդանածին ու կենդանածին տեսակներ։
ՀՀ-ում հանդիպում են նաև ջրային կրիաների՝ 2, ցամաքային կրիաների՝ 1, մողեսների՝ 26, կույր օձիկների՝ 1, վիշապների՝ 1, սահնօձերի՝ 18, իժերի՝ 4 տեսակ։
Երկկենցաղներ
Հայաստանում տարածված են պոչավոր երկկենցաղների 1 տեսակ՝ փոքրասիական տրիտոն, և անպոչ երկկենցաղների 6 տեսակ՝ սիրիական սխտորագորտ, կանաչ ղոդոշ, սովորական ծառագորտ, փոքրասիական ծառագորտ, փոքրասիական գորտ, լճագորտ։
Ձկներ
Տեսակների մեծ մասը (36) գետերի բնակիչ է, սակայն կարող են բնակվել նաև լճերում, ջրամբարներում, ջրանցքներում։ Իսկ 3-ը (իշխան, սիգ, Սևանի բեղլու) հանդիպում են միայն Սևանա լճում, երբեմն՝ նրա մեջ թափվող վտակներում։ Արարատյան դաշտի և մի շարք այլ ձկնատնտեսություններում աճեցվում են ծածան, սպիտակ ու սև ամուրներ, սպիտակ և խայտաբղետ հաստաճակատներ և այլն։ Ձկների շատ տեսակներ (սիգ, բեղլու, ճանար և այլն) ունեն ձկնարդյունագործական նշանակություն, իսկ որոշ տեսակներ (հայկական կարմրակն, թեփուղ, արծաթափայլ կարաս և այլն) մարզական որսի օբյեկտներ են։ Կարմրախայտի որսն արգելված է Հայաստանում։ Հայկական կարմրակնը, իշխանը և Սևանի բեղլուն ՀՀ բնաշխարհիկներ են։ Վերջին 2-ը գրանցված են ՀՀ Կարմիր գրքում։
Հայաստանի անողնաշարվոր կենդանիները
Հայաստանում տարածված է անողնաշարավոր կենդանիների շուրջ 17 000 տեսակ, որոնց 90%-ը պատկանում են միջատների դասին։ Տեսակները բաշխվում են հետևյալ կարգաբանական խմբերում։
Կենդանիների տարածական բաշխվածություն
Կենդանիների բազմազանության տարածական տեղաբաշխվածությունը հիմնականում կախված է երկրի կլիմայական պայմաններից ու լանդշաֆտային բազմազանությունից։ ՀՀ ֆաունայի գերիշխող մասը հարմարված է տաք ու չորային նախալեռների և միջին բարձրության լեռների՝ կիսաանապատային, չոր տափաստանային ու նոսրանտառային լանդշաֆտներին։
Կիսաանապատներում տարածված կենդանիներ
Կիսաանապատներին բնորոշ են առավել ջերմասեր ու չորադիմացկուն կենդանատեսակները, փափկամարմիններից՝ Xeropicta derbentina, Xerosecta crenimargo, բզեզներից՝ Թախտաջյանի էրեմոդրոմիուսը, կովկասյան ախենիումը, սողուններից՝ պարսկական կլորագլուխ մողեսը, ավազային մողեսիկները, գյուրզան, մողեսաօձը, թռչուններից՝ պարող քարաթռչնակն ու թուրաջը, կաթնասուններից՝ ավազամկները, լայնականջ ոզնին, աղվեսը և այլն։ Նոսրաևտառներում գերիշխող են ավելի խոնավասեր տեսակները, փափկամարմիններից՝ Orculella ruderalis, Pupilla bipapulata, բզեզներից՝ Շնեյդերի կոլոտեսը, մետաղագույն ցիբոցեֆալուսը, սողուններից՝ միջին մողեսը, Ռադդեի իժը, իժանման սահնօձերը, թռչուններից՝ սև անգղը, կարմրաճակատ սերինոսը, կաթնասուններից՝ բեզոարյան այծը, հովազը և այլն։
Խոնավ անտառային և տափաստանամարգագետնային տեսակներ
Խոնավասեր տեսակները գերադասում են խոնավ անտառային ու բարձրլեռնային, տափաստանամարգագետնային լանդշաֆտները։ Խոնավ ու ստվերոտ անտառներին բնորոշ են. փափկամարմիններից՝ Cecilioides acicula, Serrulina serrulata, բզեզներից՝ բծավոր գալերուցելան, ոսկեգույն խալկոիդեսը, երկկենցաղներից՝ սովորական ծառագորտը, սողուններից՝ ժայռային մողեսները, իլիկամողեսը, պղնձօձը, թռչուններից՝ սև կեռնեխը, անտառային աղավնին, կաթնասուններից՝ անտառամուկը, քնամոլները, անտառային կատուն ու այծյամը։
Լեռնատափաստանային ու մարգագետնային տեսակներ
Լեռնատափաստանային ու մարգագետնային լանդշաֆտներին բնորոշ են. փափկամարմիններից՝ Vertigo substriata, Euxina somchetica, բզեզներից՝ կովկասյան օլոֆրումը, հայկական պտերոստիխուսը, ուղղաթևներից՝ թամբանման ու տափաստանային սագաները, մարգագետնային ու ճարպիկ մողեսները, հայկական լեռնատափաստանային վահանագլուխ իժը, ալպիական ճայը, կովկասյան մայրեհավը, տափաստանային արծիվը, դաշտամկները։
Ջրային և մերձափնյա կենդանիներ
Առանձին խումբ են կազմում ջրային ու մերձափնյա (արտալանդշաֆտային) էկոհամակարգերին բնորոշ կենդանատեսակները։ Դրանց կենսագործունեությունը պայմանավորված է ջրային ավազանների գոյությամբ։ Այս խմբին են պատկանում՝ փափկամամիններից՝ Radix peregera, Euglesa casertana, միջատներից՝ Արարատյան որդան կարմիրը, կովկասյան ախենիումը, ձկներն ու երկկենցաղները, ջրային ու բատագուրիդ կրիաները, ջրային ու սովորական լորտուները, բոլոր ջրլող ու առափնյա թռչունները, եղեգնակատուն, կուսարան և այլև։
Էնդեմիկ տեսակներ
Հայաստանի կենդանական աշխարհը հարուստ է նաև էնդեմիկ ու մնացուկային տեսակների բազմազանությամբ, որը պայմանավորված է հիմնականում երկարատև լեռնագոյացմամբ։ Վերջինս, որպես կանոն, խթանում է օրգանիզմների առաևձևախմբերի մեկուսացումն ու պահպանությունը, առանձին մերձավոր տեսակների հանդիպումը, համակեցությունն ու խաչասերումը, ինչպես նաև մուտագենեգի ակտիվացումը, ինչն իր հերթին երբեմն հանգեցնում է նոր տեսակների գոյացման։ ՀՀ տարածքում և նրա շրջակայքում գոյացած բնաշխարհիկ կենդանատեսակներից են Սևանի իշխանը, ժայռային մողեսների մի շարք տեսակներ, Դարևսկու վահանագլուխ իժը և այլն։
Մնացուկային տեսակներ
Մնացուկային տեսակներից են. երկկենցաղներից՝ սովորական տրիտոնը, թռչուններից՝ տուրպանը, թավշաոտ բուն և այլն։ Լեռնային ռելիեֆով պայմանավորված լանդշաֆտային բազամգանությունը, գետային բավարար ցանցն ու առանձին խոշոր ջրավազաններն օժանդակում են չվող թռչունների և խոշոր կաթնասունների գաղթին, որը ևս խթանում է կենդանական բազմազանության զարգացումը։ Գաղթող կենդանատեսակների շարքն են դասվում, թռչուններից՝ ծիծեռնակները, կռունկները, ֆլամինգոն։ Սեզոնային տեղաշարժեր են կատարում նաև ազնիվ եղջերուն, մուֆլոնն ու հովազը։
Բրածո կենդանիներ
Հայաստանում հայտնաբերվել են նաև կենդանիների բրածո մնացորդներ․ Հայրավանքից 2 կմ հյուսիս Վեդի քաղաքից 15 կմ հարավ արևմուտք ՎԵդի գետի ամավազանում հայտնաբերվել են կենդանիների բրածոներ ։
Կենդանական աշխարհի ուսումնասիրման նշանակությունը
ՀՀ կենդանական աշխարհը հանրային հարստություն է և կարևոր նշանակություն ունի հասարակության գիտական, գեղագիտական, ճանաչողական զարգացման համար։ Կենդանիները, լինելով կարևոր բնական պաշար և ունենալով կարևոր նշանակություն մարդու տնտեսական գործունեության համար, միաժամանակ կարող են հանդիսանալ գյուղատնտեսության վնասատուներ, որոշ վարակիչ հիվանդությունների ու մակաբույծների փոխանցողներ կամ մարդու և կենդանիների համար վտանգավոր կենդանական թույների կրողներ։ Ուստի անհրաժեշտ է պահպանել նրանց հետ հարաբերվելու որոշակի կանոններ և անհրաժեշտության դեպքում նաև իրականացնել կանխարգելիչ միջոցառումներ։
Հայաստանի կենդանական աշխարհի պահպանությունը
Բոլոր կենդանատեսակները պահպանվում են ՀՀ օրենսդրությամբ սահմանված կարգով։ Հազվագյուտ ու անհետացող տեսակները, կարգավիճակի պարբերական որոշման արդյունքում, գրանցվում են ՀՀ Կարմիր գրքում։
Հայաստանի Կարմիր գիրք
Կարմիր գիրքը բուսական և կենդանական աշխարհների հազվագյուտ, անհետացած ու անհետացող, կրճատվող, անորոշ տեսակների հաշվառման գիրք, որը փաստացի տվյալներ է պարունակում դրանց կենսաբանության, թվաքանակի, տարածման վայրերի, ձևաբանության վերաբերյալ։ Կենդանաբանության ինստիտուտը կազմել և 1987-ին հրատարակել է Հայաստանի կենդանիների Կարմիր գիրքը, որն ընդգրկում է ողնաշարավոր կենդանիների 99 տեսակ, կաթնասունների' 18 (անդրկովկասյան գորշ արջ, կովկասյան ջրասամույր, հովազ, հայկական մուֆլոն և այլն), թռչունների՝ 67 (սովորական ֆլամինգո, մոխրագույն սագ, հայկական որոր, սև անգղ, կովկասյան մայրեհավ և այլնն), սողունների' 11 (հայկական իժ, կովկասյան կատվաօձ, պարսկական կլորագլուխ մողես, փոքրասիական մողես և այլն), երկկենցաղների՝ 1 (սիրիական սխտորագորտ) և ձկների 2 (իշխան, Սևանի բեղլու) տեսակներ։
Հայաստանի տարածքի բույսերի ու կենդանիների որոշ տեսակներ (հայկ. արոսենի, արարատյան և ուրարտ. ցորեններ, Վավիլովի տարեկան, հայկ. լեռնատափաստանային իժ, գանգրափետուր հավալուսն, հովազ) գրանցվել են նաև Բնության պահպանության միջազգային Կարմիր գրքում։
Ծանոթագրություններ
Կատեգորիա:Եվրոպայի կենդանական աշխարհ Կատեգորիա:Հայաստանի բնություն
Սան Ջորջո դի Պիանո
Սան Ջորջո դի Պիանո (San Giorgio di Piano, San Zôrz), կոմունա Իտալիայում։ Գտնվում է Էմիլիա Ռոմանիա մարզի Բոլոնյա գավառում ։
Բնակչությունը՝ 5899 մարդ։ Բնակչության միջին խտությունը՝ 197 մարդ/կմ²։ Զբաղեցնում է 30 կմ² տարածք։ Փոստային ինդեքս՝ 40016։ Հեռախոսային կոդը՝ 051։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Էկանկուր
Էկանկուր (Équancourt), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 316 մարդ, բնակչության խտությունը` 40.56 մարդ/կմ²։ Բնակավայրը զբաղեցնում է 7.79 կմ² տարածք։
Աշխարհագրություն
Գտնվում է Փարիզ քաղաքից 140 կմ հյուսիս, Ամյեն քաղաքից 55 կմ արևելք։
Տնտեսություն
2010 թվականին ուներ 214 աշխատունակ (15-64 տարեկան) բնակիչ, որոնցից ակտիվ էին 154-ը, իսկ ոչ ակտիվները` 60։ Ակտիվության ցուցանիշը կազմում է 72,0 %։ 154 աշխատունակ մարդկանցից աշխատել է 130 անձ (72 տղամարդ և 58 կին)։ Գործազուրկ են եղել 24 անձ (12 տղամարդ և 12 կին)։ 60 անաշխատունակներից 16-ը եղել են աշակերտներ կամ ուսանողներ, 18-ը` թոշակառուներ, իսկ 26-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Լեռան լանջին
Լեռան լանջին, հայկական հայրենասիրական երգ։
Երգը տարբեր ժամանակ կատարել են Հարութ Փամբուկչյանը, Ռուզան Փամբուկչյանը, Ներսիկ Իսպիրյանը, Շուշան Պետրոսյանը։
Արտաքին հղումներ
Կատեգորիա:Հայ հայրենասիրական երգեր Կատեգորիա:Ներսիկ Իսպիրյանի երգեր
Աստղանիշ
Աստղանիշ կամ աստղանշան (*)՝ փոքրիկ աստղի տեսքով տպագրական նշան է։ Լինում է հինգ կամ վեցթևանի։
Գործածություններ
Աստղանիշով նշվում է տեքստի ծանոթագրություն պահանջող բառը կամ արտահայտությունը։ Էջում առաջինը հանդիպող նման բառը կամ արտահայտությունը նշվում է մեկ աստղանիշով, երկրորդը՝ երկու, երրորդը՝ երեք (*, **, ***)։
Կենսագրությունները ներկայացնելու ժամանակ գործածվում է ծննդյան թիվը նշելու համար, օրինակ՝  նշանակում է՝ "Ծնվել է 1967 թվականին"։
Ծրագրավորում
Ծրագրավորման լեզուներում հաճախ գործածվում է որպես բազմապատկման նշան՝ 2*7=2×7
Ծանոթագրություններ
Կատեգորիա:Մաթեմատիկական նշաններ Կատեգորիա:Տպագրական նշաններ
Շանի
Շանի գետ Ռուսաստանում, հոսում է Կոմի Հանրապետությունում, Արխանգելսկի շրջանում։ Գետաբերանը տեղակայված է Յուգնա գետի ձախ ափին՝ 13 կմ հեռավորության վրա։ Գետի երկարությունը՝ 12 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է։
Տվյալներն ըստ ջրային ռեսուրսների ֆեդերատիվ տեսչության ։
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Յուդիթ Պոլգար
Յուդիթ Պոլգար (հունգ՝ Polgár Judit., ), հունգարացի շախմատիստուհի, գրոսմայստեր (1991), Գինեսի գրքի ռեկորդակիր։
Կենսագրություն
Յուդիթ Պոլգարը ծնվել է Բուդապեշտում՝ հրեական ընտանիքում։ Ընտանիքի երեք երեխաները՝ Ժուժա, Սոֆյա և Յուդիտ քույրերը ստացել են տնային կրթություն։ Երեխաների կրթությամբ զբաղվել է մայրը՝ Կլարա Պոլգարը, ծննդյամբ Ալտբերգեր, ծնվ. 1946 թ.: Կլարան ծնվել է Վիլոկ գյուղում (այժմ Ուկրաինայի Անդրկարպատյան մարզ), Ուժգորոդի համալսարանի շրջանավարտ ։ Մանկուց երեխաներին շախմատ խաղալ սովորեցնում էր հայրը՝ Լասլո Պոլգարը, որը հոգեբան և մանկավարժ էր։ Մեծ քույրերը նույնպես դարձել են ուժեղ շախմատիստուհիներ՝ Ժուժա Պոլգարը միջազգային գրոսմայստեր է ԱՄՆ-ում, իսկ Սոֆյա Պոլգարը (Կոսաշվիլի) միջազգային վարպետ է Իսրայելում։ Սակայն ամենամեծ հաջողությունների հասավ կրտսեր քույրը՝ Յուդիթ Պոլգարը։
Գրոսմայստերի կոչում Պոլգարը ստացել է 15 տարեկան, 4 ամսական և 28 օրական հասակում ։ Յուդիթը դարձել է ամենաերիտասարդ գրոսմայստերը՝ անցնելով Ռոբերտ Ֆիշերի նվաճումները։
Իր շախմատային կարիերայի սկզբից Յուդիթ Պոլգարը, ի տարբերություն մեծ քույրերի, խաղում էր գրեթե միայն տղամարդկանց մրցաշարերում։ Նա դարձավ Վերա Մենչիկի հետևորդը։ Սակայն ոչ մի կնոջ չի հաջողվել հասնել այդպիսի առաջադիմության տղամարդկանց դեմ պայքարում։ 90-ական թվականների սկզբում նա հավասարը հավասարի պես մարտնչում էր աշխարհի առաջատար գրոսմայստերների հետ։
Արտաքին հղումներ
Կատեգորիա:Հունգարացի շախմատիստներ Կատեգորիա:Գինեսի գրքի ռեկորդակիրներ
Էկեն Էրամեկուր
Էկեն Էրամեկուր (Équennes-Éramecourt), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 319 մարդ, բնակչության խտությունը` 35.13 մարդ/կմ²։ Բնակավայրը զբաղեցնում է 9.08 կմ² տարածք։
Աշխարհագրություն
Գտնվում է Փարիզ քաղաքից 105 կմ հյուսիս, Ամյեն քաղաքից 31 կմ հարավ-արևմուտք։
Տնտեսություն
2010 թվականին ուներ 201 աշխատունակ (15-64 տարեկան) բնակիչ, որոնցից ակտիվ էին 157-ը, իսկ ոչ ակտիվները` 44։ Ակտիվության ցուցանիշը կազմում է 78,1 %։ 157 աշխատունակ մարդկանցից աշխատել է 145 անձ (82 տղամարդ և 63 կին)։ Գործազուրկ են եղել 12 անձ (4 տղամարդ և 8 կին)։ 44 անաշխատունակներից 18-ը եղել են աշակերտներ կամ ուսանողներ, 15-ը` թոշակառուներ, իսկ 11-ը չեն աշխատել տարբեր պատճառներով ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:1972 թվականին հիմնադրված բնակավայրեր
Մամիկոն Փանոսյան
Մամիկոն Փանոսի Փանոսյան, հայ գրաֆիկ։
Կենսագրություն
1950 թվականին ավարտել է Երևանի գեղարվեստա-թատերական ինստիտուտը։ Զբաղվել է մանկավարժությամբ ։
Ծանոթագրություններ
Կատեգորիա:Հայ նկարիչներ Կատեգորիա:Հայ գրաֆիկներ Կատեգորիա:Հայ մանկավարժներ
The Art of War
The Art of War (պատերազմի մշակույթը), շվեդական Sabaton պաուեր մետալ խմբի հինգերորդ ալբոմը, թողարկվել է 2008 թվականի մայիսի 30-ին ։
Ալբոմը նվիրված է 20-րդ դարի կարևոր պատերազմների (հիմնականում Երկրորդ համաշխարհային պատերազմի մասին)
Re-Armed Edition
Բոնուսային երգեր
Ծանոթագրություններ
Կատեգորիա:2008 ալբոմներ Կատեգորիա:Անգլալեզու ալբոմներ
Վլադիմիր Անտաշյան
Վլադիմիր Դավթի Անտաշյան, հայ քանդակագործ։
Ծանոթագրություններ
Կատեգորիա:Հայ քանդակագործներ Կատեգորիա:Հայաստանի նկարիչների միության անդամներ Կատեգորիա:Երևանի պետական գեղարվեստաթատերական ինստիտուտի շրջանավարտներ Կատեգորիա:ԽՍՀՄ նկարիչների միության անդամներ
Սալոնային արվեստ
Սալոնային արվեստ, անբովանդակ, արտաքնապես գեղեցիկ արվեստի հոմանիշ։ «Սալոնային արվեստ» տերմինը տարածում է գտել XIX դարի 2-րդ կեսից (հիմնականում կիրառվում է կերպարվեստի, սակավ՝ այլ տարածական արվեստերի, ինչպես և գրականության ու երաժշտության վերաբերյալ)։ Սկզբնական շրջանում վերաբերել է արվեստի այն գործերին, որ հովանավորել է Փարիզի Սալոնի ժյուրին, ընդունել բուրժուական հասարակությունը, խրախուսել իշխանությունները։ Ավելի ուշ, ընդգրկելով «սալոն» բառի այլ բացասական նրբերանգներ, տերմինը դարձել է արվեստի մեջ այն ամենի անվանումը, ինչը նախորոշված է քաղքենիական ճաշակը բավարարելու համար և իսկական գեղարվեստական արժեքների սպեկուլյատիվ նմանակում է։ Կապիտալիզմի ամրապնդման շրջանում սկզբնավորված սալոնային արվեստը մշտապես ձգտում է բավարարել արվեստի «սպառողների» ընդարձակված շրջանակի՝ քաղքենիների՝ գեղեցիկի մասին պատկերացումները, իդեալականացնում է նրանց հոգուն մոտ կերպարները, արվեստական, հաճախ սեթևեթ հուզավառությամբ գրգռում նրանց զգացումները, հրապուրում բնօրինակի «ստուգությամբ» կամ, հակառակը, մոդայիկ հոսանքների սիրույն, շինծու ձևախեղում առարկայական աշխարհը, ներկայացնելով որպես ճանաչված ճաշակի չափանմուշ։ Միաժամանակ սալոնային արվեստը ձգտում է ուղղություն տալ հասարակության գեղարվեստական ճաշակին, մասսայական դիտողին պարտադրել ինչ-որ հանրամատչելի նմուշ, ավելի ստույգ՝ արվեստի սուռոգատ։ Մասսայական հաղորդակցության միջոցների զարգացման, սալոնային արվեստի գործերի բազմապատիկ վերատպության պայմաններում այդ արվեստը ստանդարտացվել է, XX դարի կեսերից վերածվել բուրժուական մշակույթի ընդհանուր վիճակը արտահայտող «մասսայական մշակույթի» բաղադրամասի։ Սալոնային արվեստի արտաքին հատկանիշները (ստեղծագործական մեթոդի և արտահայտչամիջոցների էկլեկտիզմ, միտումնավոր էֆեկտներ, կատարողների ոճական անկայունություն՝ նրանց պրոֆեսիոնալ պարտադիր վարպետությամբ հանդերձ) այդ հասկացությունը դուրս են դնում որևէ ժամանակաշրջանի, որևէ ոճի կամ ուղղության սահմաններից։ Ծնունդ առնելով կլասիցիզմի և ռոմանտիզմի ուշ անկումային միտումները միահյուսած ակադեմիզմից, սնվելով նատուրալիզմի միջավայրում ու հաճախ միակցվելով նրան, սալոնային արվեստը կերպարվեստի հետագա ցանկացած ուղղությանը տվել է վուլգար, միաժամանակ նրբաճաշակության հավակնող մեկնակերպ։
Կատեգորիա:Արվեստի պատմություն
Undecided
«Undecided» (Ոչ վճռական), ամերիկացի երգիչ Քրիս Բրաունի սինգլը։ Թողարկվել է 2019 թվականի հունվարի 4-ին RCA Records լեյբլում որպես Քրիս Բրաունի Indigo իններոդ ստուդիական ալբոմի սինգլ ։
Երաժշտական տեսահոլովակ
Քրիս Բրաունը 2019 թվականի հունվարի 4-ին «Undecided» երաժշտական տեսահոլովակը հրապարակել է YouTube-ի իր էջում ։
Կոմերցիոն հաջողություն
Երգն ամերիկյան Billboard Hot 100 հիթ-շքերթում նորամուտը կատարել է 35-րդ հորիզոնականում։
Ծանոթագրություններ
Կատեգորիա:Քրիս Բրաունի երգեր
Հովհաննես Կարալյան
Հովհաննես Ստեփանի Կարալյան, հայ թատերական նկարիչ, ՀԽՍՀ վաստակավոր նկարիչ (1967)։
Կենսագրություն
1906-1910 թվականներին սովորել է Թիֆլիսի Մ. Թոիձեի ստուդիայում։ 1910-1913 թվականներին ուսումնասիրել է դեկորատիվ արվեստը։ 1917 թվականից մասնակցել է ցուցահանդեսների։ 1920 թվականից զբաղվել է թատերական նկարչությամբ ։ Ապրել և ստեղծագործել է Թբիլիսիում։
Սալոնիկի ռազմաճակատ
Սալոնիկի ռազմական ճակատ (Μέτωπο της Θεσσαλονίκης), մարտական գործողությունների ճակատ Առաջին համաշխարհային պատերազմի տարիներին ։
Հովհաննես Կարալյան
Ստեղծագործություններ
Գեղանկարչական աշխատանքներ՝ Դիմանկարներ՝
Ծանոթագրություններ
Կատեգորիա:Հայ նկարիչներ Կատեգորիա:1891 ծնունդներ Կատեգորիա:Կոստանդնուպոլիս քաղաքում ծնվածներ Կատեգորիա:ՀԽՍՀ վաստակավոր նկարիչներ Կատեգորիա:Հայ թատերական նկարիչներ Կատեգորիա:Հայ գեղանկարիչներ
Սալոնիկի ռազմաճակատ
Ռազմական գործողությունները Սալոնիկի ճակատում շարունակվել են 1915 թվականի հոկտեմբերից նոյեմբեր ամիսներին։ Այս ճակատը բացվել է այն բանից հետո, երբ անգլո-ֆրանսիական էքսպեդիցիոն ուժերը ժամանեցին Սալոնիկ՝ Հունաստան ներթափանցած հակառակորդ ուժերի առաջխաղացումը կասեցնելու նպատակով։
Սալոնիկում ռազմաճակատում մղվող մարտերում առաջին անգամ իրար դեմ ելան ռուսական և բուլղարական բանակները ։
Անգլո-ֆրանսիական էքսպեդիցիոն ուժերի ժամանում
1915 թվականի հոկտեմբերի 27-ի վաղ առավոտյան ֆրանսիական էշելոնները ժամանեցին Սալոնիկի նավահանգստում, ուր և նախորդ գիշերվանից ամբոխ էր հավաքվել։ Այդ ժամանակ քաղաքի նավահանգստում կայանված են եղել բրիտանական և ֆրանսիական վերահսկողության տակ գտնվող մի քանի ականակիր ռազմանավեր, որոնք նախատեսված էին հակառակորդի նավերին տորպեդային հարված հասցնելու համար։
Կային նաև Հածանավեր և զրահակիրներ՝ խոշոր տրամաչափի աշտարակային հրետանիով զինված և ուժեղ զրահապատված մարտանավեր։ Ֆրանսիական ուժերի վայրէջքը նավահանգստային քաղաքում եղել է բավականին հաջող։
Հունական ժանդարմերիայի ուժերը ողջ ժամանակ փորձում էին ցրել հավաքվածների ամբոխը։ Քաղաքում էին հաստատվել նաև Սալոնիկի ամրոցի գնդապետ Մեսալասն ու հրամանատարներ Բուսկեն և Բարտեն՝ ֆրանսիական ռազմական կորպուսի ուղեկցությամբ։ Նրանց կողքին էին սերբ մի շարք բարձրաստիճան սպաներ և անգլո-ֆրանսիական աստիճանավորներ։ Բացի քաղաքում կարգ ու կանոն հաստատելուց ֆրանսիական բանակին հրամայված էր նաև  վերահսկել Սերբիայի սահմանին տանող երկաթուղային գիծը։
Ռազմաճակատի բացումը
Սկզբնական շրջանում անտանտյան ուժերի էքսպեդիցիոն կորպուսը բաղկացած էր հինգ բրիտանական և երեք ֆրանսիական դիվիզիաներից՝ ներառելով ընդհանուր առմամբ 150 հազար հետևակային զինվոր՝ գեներալ Մորիս Սարայի գլխավորությամբ։
Ավելի ուշ ռազմական այս կորպուսը ընդարձակվեց մինչև արևելյան բանակ։ 1916 թվականին բանակն ընդգրկում էր 2-րդ և 4-րդ հատուկ ռուսաստանյան հետևակային բրիգադները՝ գեներալ-մայոր Միխայիլ Դիդերիխսի գլխավորությամբ (վերջինիս գլխավորության տակ կար 18 հազար զինվոր)։ Պատերազմական գործողությունները Սալոնիկի ռազմաճակատում սկսվեցին այն բանից հետո, երբ Եռյակ դաշինքի համատեղ ավստրո-գերմանա-բուլղարական բանակը նախահարձակ եղավ Սերբիայի վրա։ Սերբիան պատերազմական գործողություններ սկսեց Ավստրո-Հունգարիայի, Գերմանական կայսրության և ապա նաև Բուլղարիայի դեմ։ Եռյակ դաշինքի զորքերը մի քանի անգամ գերազանցում էին սերբական հետևակային ուժերին։
Անտանտյան ուժերը հակամարտությանը միջամտեցին շատ ավելի ուշ։ Սակայն բրիտանական և ֆրանսիական ուշացած հետևակները Սերբիա հասան այն ժամանակ, երբ այն գրեթե ամբողջովին բռնազավթվել էր Գերմանիայի կողմից։ Դաշնակիցները նահանջեցին՝ ամրանալով Սալոնիկում։
Պատերազմական գործողությունները 1916 թվականին
Առաջին համաշխարհային պատերազմի նախօրեին Ռումինիան պայմանագիր էր կնքել Անտանտի ռազմաքաղաքական դաշինիքի անդամ երկրների հետ՝ դրանով իսկ ինքնստինքյան հայտնվելով հակագերմանական ռազմական ճամբարում։ 1916 թվականին ռուս-ռումինական միացյալ բանակը գրոհեց հարավդանուբյան տարածաշրջանը։ Սալոնիկում հաստատված դաշնակցային բանակը (5 բրիտանական, 4 ֆրանսիական, 6 սերբական, 1 իտալական հետևակային դիվիզիա) ուղղություն բռնեց դեպի Վարդար և Ստրումա գետերի շրջակայքը։
Բուլղարական զինվորների կանխիչ հարձակումը լրջորեն վնասեց Սալոնիկի բանակին։ Բուլղարիայի առաջխաղացումը սկսվեց 1916 թվականի սեպտեմբերի 1-ին և ավարտվեց նոյեմբերին։ Դաշնակիցների ուժերը լքեցին Գևգելիան, Կորչան և Մոնաստիրը ևս բռնազավթվեցին՝ հայտարարվելով օկուպացված գոտի։
Օգոստոսի 17-ին լրացավ անտանտա-ռումինական համաձայնության պայմանագրի ժամկետը։ Ռումինիան կարող էր լքել հակագերմանական ճամբարը, սակայն Բուլղարիան նախահարձակ եղավ և գրավեց Արևմտյան Մակեդոնիան։ Չնայած այս հանգամանքի՝ Հունաստանը շարունակում էր պահել իր չեզոքությունը։ Շուտով հերթական առճակատումը բռնկվեց Հունաստանում՝ Կոնստանտինոս I-ի կողմնակիցների՝ լիբերալների և Էլեֆթերիոս Վենիզելոսի դաշնակիցների միջև։ Էլեֆթերիոսի կողմնակիցները պնդում էին, որ Հունաստանը պետք է ներքաշվի պատերազմական գործողությունների մեջ, իսկ Կոնստանտինոսի կողմնակից ռոյալիստները չեզոքության կողմնակիցն էին։ Փոքր առճակատումները վերաճեցին Հունաստանում քաղաքացիական պայքարի բռնկմամբ։
Միևնույն ժամանակ ռումինական հեծելազորը շարունակեց մարտերի ծավալումն Անտանտի կողմում, սակայն Ռումինիայի մղած ռազմական գործողությունները պսակվում էին անհաջողությամբ։ Սալոնիկի բանակը շտապեց օգնության հաստալ իր «նոր դաշնակցին»։ Թրակիայի ափամերձ հատվածներում հաստատված բուլղարներն ամրացել էին Ստրումա գետի արևելյան ափին։ Օգոստոսի 24-ին բուլղարները զբաղեցրեցին հունական Կավալա նավահանգստային քաղաքը։ Նույն շրջանում հունական բանակը գերմանացիներից խլեց Սիլեզիան։ Կավալայի հանձնումը բուլղարացիներին Ֆրանսիայի կողմից դիտարկվեց, որպես դավաճանական քայլ Հունաստանի կառավարության կողմից։ Ֆրանսիական բանակը հրետանու կիրառմամբ ռազմակալեց Կավալան և ջախջախեց տեղի բուլղարական բանակին։
Գրականություն
Կատեգորիա:Առաջին համաշխարհային պատերազմի ռազմաճակատներ Կատեգորիա:Սերբիայի պատմություն Կատեգորիա:Հունաստանի պատմություն Կատեգորիա:Հունաստանն Առաջին համաշխարհային պատերազմում Կատեգորիա:Առաջին համաշխարհային պատերազմում Օսմանյան կայսրության ճակատամարտեր Կատեգորիա:1916 հակամարտություններ
Էռշ
Էռշ (Erches), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 160 մարդ, բնակչության խտությունը` 19.49 մարդ/կմ²։ Բնակավայրը զբաղեցնում է 8.21 կմ² տարածք։
Աշխարհագրություն
Գտնվում է Փարիզ քաղաքից 100 կմ հյուսիս, Ամյեն քաղաքից 34 կմ հարավ-արևելք։
Տնտեսություն
2010 թվականին ուներ 106 աշխատունակ (15-64 տարեկան) բնակիչ, որոնցից ակտիվ էին 74-ը, իսկ ոչ ակտիվները` 32։ Ակտիվության ցուցանիշը կազմում է 69,8 %։ 74 աշխատունակ մարդկանցից աշխատել է 70 անձ (39 տղամարդ և 31 կին)։ Գործազուրկ են եղել 4 անձ (3 տղամարդ և 1 կին)։ 32 անաշխատունակներից 4-ը եղել են աշակերտներ կամ ուսանողներ, 20-ը` թոշակառուներ, իսկ 8-ը չեն աշխատել տարբեր պատճառներով ։
Where the Wild Roses Grow
2014 թվականին բրիտանական «New Musical Express» երաժշտական ամսագիրը Nick Cave and The Bad Seeds-ի և Քայլի Մինոուգի կատարմամբ «Where the Wild Roses Grow» երգն ընդգրկել է իր «Բոլոր ժամանակների 500 մեծագույն երգերի» ցուցակի 378-րդ հորիզոնականում ։
Սյուժե
Նիք Քեյվի խոսքով՝ «Where the Wild Roses Grow» երգը ոգեշնչված է «Ուռենիների այգի» («The Willow Garden») ժողովրդական բալլադից։ Սա դասական «բալլադ է սպանության մասին», որտեղ փեսան սպանում է իր սիրելիին «այնտեղ, որտեղ աճում են վայրի վարդեր»։ Ըստ բալլադի և երգի սյուժեի՝ տղան և աղջիկը ծանոթանում են և երեք օր միասին անցկացնում։ Առաջին օրը տղան նրան զրկում է նրան կուսությունից, երկրորդում բերում է վայրի վարդերի այգի, իսկ երրորդում սպանում է նրան քարով և մարմինը խեղդում գետում՝ հետևելով «գեղեցկությունը պետք է մեռնի» մոլագար մոտիվացիային։ Աղջկանից մնում է մի գեղեցիկ ուրվական, որը մարդիկ կոչում են Վայրի վարդ։
Տարբերակներ
Կա նաև երգի մեկ այլ տարբերակ, որը թողարկվել է «B-Sides & Rarities» հավաքածուում։ Այս տարբերակում Մինոուգի պարտիան կատարում է Bad Seeds-ի կիթառահար Բլիքսա Բառգելդը։ Համերգների ժամանակ այս երգը կատարելիս Բլիքսան թղթի վրա կարդում էր երգի բառերը՝ դրանով իսկ շեշտելով, որ ինքը «Էլիզա Դեյը» չէ։
2012 թվականին հայտնվել է «Where the Wild Roses Grow» երգի երրորդ տարբերակը, որը ձայնագրվել է Քեյվի և Մինոուգի կողմից վերջինիս «The Abbey Road Sessions» ալբոմի համար։ Նվագախմբային տարբերակը շատ ավելի մռայլ է, քան ռոմանտիկ բնօրինակը։
Արտաքին հղումներ
Կատեգորիա:Քայլի Մինոուգի երգեր
Տանտիա Տոպի
Տանտիա Տոպի (तांत्या टोपे, իրական անունը Ռամչանդրա Փանդուրանգ; ծնվել է մոտ 1814 — 1859 թ. ապրիլի 18-ին։ Հանդիսանում է 1857—1859 թթ. Հնդկական ժողովրդական ապստամբության գլխավոր ղեկավարներից մեկը։
Ծնվել է Մահարաշթրա նահանգի Եոլա գյուղում։ Ազգությամբ մարաթհի է։ Ծագում է փեշվա (հնդկական տիտղոս համապատասխանում է վարչապետի պաշտոնին) Բաջի Ռաո II-ին մտերիմ ընտանիքից։ Եղել է Բաջի Ռաոյի որդու՝ Նանա Սահիբի մանկության ընկերը։
1858 թվականի աշնանը փորձ է կատարում ներխուժել Դեկանի սարահարթ և ապստամբություն կազմակերպել, սակայն անհաջողության մատնվելով ստիպված է լինում նահանջել։ 1859 թվականին Գվալիորում ֆյոդալներից մեկի կողմից մատնվում է և հանձնվում է անգլիացիներին։ Ըստ անգլիական դատարանի դատավճռի Տանտիա Տոպին մահապատժի է ենթարկվում։
Բոջնուրդ
Բոջնուրդ (, Bocnûrd, Буҷнӯрд ), քաղաք Իրանի հյուսիսարևելյան մասում, Հյուսիսային Խորասան նահանգի վարչական կենտրոնն է։ Բնակչությունը՝ 210,000 մարդ (2011 թվականի տվյալներով), խտությունը՝ 5500 մարդ/կմ2։ Քաղաքում բնակվում են քրդեր, տաջիկներ, թուրքմեններ։
Արտաքին հղումներ
Կատեգորիա:Իրանի քաղաքներ